钦定古今图书集成/明伦汇编/闺媛典/第262卷 > 吴中元妻周氏
## 钦定古今图书集成/明伦汇编/闺媛典/第262卷 > 吴中元妻周氏

按《长兴县志》：周氏年十六，归下箬吴中元，甫一月，中
元以赴试坠水死，氏大恸绝粒，既而曰：“翁姑老矣，妾
死谁供甘旨？”乃奉木主置室中，纺绩其侧。夙夜拮据，
奉二尊人。日自给仅一粥，必先置木主前痛哭，祭毕
乃食。无子，以侄兆兴嗣，兆兴事之最孝，年七十七卒。
崇祯间，县令旌其门。